b'\n_START_ARTICLE_\nIndinis balnasnapis\n_START_SECTION_\nPaplitimas ir biotopas\n_START_PARAGRAPH_\nPaplit\xc4\x99s Australijoje, Butane, Kambod\xc5\xbeoje, Indijoje, Laose, Mianmare, Nepale, Papua Naujojoje Gvin\xc4\x97joje, \xc5\xa0ri Lankoje. I\xc5\xa1nyk\xc4\x99s Pakistane ir Tailande. Populiacijoje 31 000 individ\xc5\xb3. Biotopas\xc2\xa0\xe2\x80\x93 pelk\xc4\x97s, e\xc5\xbeerai, tvenkiniai, pla\xc4\x8dios up\xc4\x97s, irigaciniai kanalai, ry\xc5\xbei\xc5\xb3 laukai, mangrov\xc4\x97s. Pastebimas 1 200\xc2\xa0m auk\xc5\xa1tyje vir\xc5\xa1 j\xc5\xabros lygio.\n_START_SECTION_\nI\xc5\xa1vaizda\n_START_PARAGRAPH_\nStambesnis u\xc5\xbe balt\xc4\x85j\xc4\xaf gandr\xc4\x85. K\xc5\xabno auk\xc5\xa1tis 129\xe2\x80\x93137\xc2\xa0cm, atstumas tarp sparnugali\xc5\xb3 yra 230\xc2\xa0cm. Sveria 4\xc2\xa0kg. Galva ir kaklas juodi, \xc5\xbealio ar purpurinio \xc5\xbevilgesio. Trumpa uodega yra juoda. Likusi k\xc5\xabno dalis balta, tik i\xc5\xa1ilgai sparn\xc5\xb3 yra juoda juosta. Snapas yra ilgas, masyvus, juodos spalvos. Patin\xc5\xb3 akys rudos, o pateli\xc5\xb3\xc2\xa0\xe2\x80\x93 geltonos . Kojos ir p\xc4\x97dos raudonos spalvos._NEWLINE_Jaunikliai yra tamsiai rudos ar rudos spalvos, kojos tamsios.\n_START_SECTION_\nBiologija\n_START_PARAGRAPH_\nN\xc4\x97ra labai social\xc5\xabs: laikosi pavieniui arba nedidel\xc4\x97mis grup\xc4\x97mis. Nemigruoja. Laisv\xc4\x97je gyvena 16,1 met\xc5\xb3. Skrenda i\xc5\xa1ties\xc4\x99s kakl\xc4\x85 ir kojas._NEWLINE_Pagrindinis maistas\xc2\xa0\xe2\x80\x93 4\xc2\xa0\xe2\x80\x93 6\xc2\xa0cm ilgio \xc5\xbeuvys, v\xc4\x97\xc5\xbeiagyviai ir varliagyviai, taip pat minta ropliais, stambiais vabzd\xc5\xbeiais, v\xc4\x97\xc5\xbeliais, grau\xc5\xbeikais ir maita. Grobio ie\xc5\xa1ko braidydami vandenyje steb\xc4\x97dami arba lyt\xc4\x97dami._NEWLINE_Poras sudaro keliems metams ar visam gyvenimui. Kiekvienais metais naudoja t\xc4\x85 pat\xc4\xaf lizd\xc4\x85, nuolat j\xc4\xaf taisydami. Lizdaviet\xc4\x97 pelk\xc4\x97je arba netoli g\xc4\x97lo vandens. Lizd\xc4\x85 krauna \xc5\xbealiuojan\xc4\x8diuose ar nud\xc5\xbeiuvusiuose med\xc5\xbeiuose, 25\xc2\xa0m auk\xc5\xa1tyje. Lizdas yra 2\xc2\xa0m skersmens. D\xc4\x97tyje 2\xc2\xa0\xe2\x80\x93 4 balti, k\xc5\xabgi\xc5\xa1ki kiau\xc5\xa1iniai. Peri abu t\xc4\x97vai. Jauniklius maitina abu t\xc4\x97vai, 3\xc2\xa0\xe2\x80\x93 4 m\xc4\x97nesius.'